Ако изглежда разумно, прогнозните оценки следва да се включват в колона 020 (оценка за следващата година) и в колона 010 (оценка за година +2).
 Освен това, ако няма налични данни за минали периоди относно „съответният индикатор“, институцията може да използва прогнозни бизнес оценки.
 040-060
 ЗАЕМИ И АВАНСИ (ПРИ ПРИЛАГАНЕ НА АЛТЕРНАТИВНИЯ СТАНДАРТИЗИРАН ПОДХОД)
 Тези колони следва да се използват за отчитане на размерите на заемите и авансите за групите дейности „търговско банкиране“ и „банкиране на дребно“, както е посочено в член 319, параграф 1, буква б) от Регламента за капиталовите изисквания. Тези размери се използват за изчисляване на алтернативния съответен индикатор, което води до изискванията за собствени средства, съответстващи на дейностите, за които се прилага алтернативния стандартизиран подход (член 319, параграф 1, буква a) от Регламента за капиталовите изисквания).
 За група дейност „търговско банкиране“ се включват и ценни книжа, държани в банковия портфейл.
 070
 КАПИТАЛОВИ ИЗИСКВАНИЯ
 Капиталовите изисквания се изчисляват съгласно използвания подход, при спазване на членове 312 — 324 от Регламента за капиталовите изисквания. Получената сума се отчита в колона 070.
 071
 ОБЩ РАЗМЕР НА ЕКСПОЗИЦИИТЕ КЪМ ОПЕРАЦИОНЕН РИСК
 Член 92, параграф 4 от Регламента за капиталовите изисквания. Капиталовите изисквания в колона 070, умножени по 12,5.
 080
 ОТ КОИТО: ДЪЛЖАЩИ СЕ НА МЕХАНИЗЪМ ЗА РАЗПРЕДЕЛЕНИЕ
 Член 18, параграф 1 от Регламента за капиталовите изисквания, свързан с включването, при прилагането посочено в 312, параграф 2 от Регламента за капиталовите изисквания, на методиката, използвана за разпределяне на капитала с оглед на операционния риск между различните дружества от групата и за определяне дали и как се планира да бъде отчетено въздействието от диверсификацията в системата за измерване на риска, която се използва от дадена кредитна институция майка в ЕС и нейните дъщерни дружества или съвместно от дъщерните дружества на даден финансов холдинг майка в ЕС или смесен финансов холдинг майка в ЕС.
 090-120
 ПОЗИЦИИ ЗА СВЕДЕНИЕ ПО УСЪВЪРШЕНСТВАНИЯ ПОДХОД ЗА ИЗМЕРВАНЕ, КОИТО СЛЕДВА ДА СЕ ОТЧИТАТ, АКО Е ПРИЛОЖИМО
 090
 КАПИТАЛОВИ ИЗИСКВАНИЯ ПРЕДИ ОБЛЕКЧЕНИЯ ПОРАДИ ОЧАКВАНА ЗАГУБА, ДИВЕРСИФИКАЦИЯ И МЕТОДИ ЗА РЕДУЦИРАНЕ НА РИСКА
 Капиталовите изисквания, които се отчитат в колона 090, са тези от колона 070, но изчислени преди да се вземат предвид ефектите от облекчението поради очакваната загуба, диверсификация и методи за редуциране на риск (вж. по-долу).
 100
 (-)ОБЛЕКЧЕНИЕ НА ИЗИСКВАНИЯТА ПО ОТНОШЕНИЕ НА СОБСТВЕНИ ТЕ СРЕДСТВА ПОРАДИ ОЧАКВАНА ЗАГУБА, ОБХВАНАТА ОТ ТЪРГОВСКИТЕ ПРАКТИКИ
 В колона 100 се отчита облекчението на капиталовите изисквания поради очаквана загуба, ограничена до вътрешните бизнес практики (както е посочено в член 322 параграф 2, буква a) от Регламента за капиталовите изисквания).
 110
 (-)ОБЛЕКЧЕНИЕ НА КАПИТАЛОВИ ИЗИСКВАНИЯ ПОРАДИ ДИВЕРСИФИКАЦИЯ
 Въздействието на диверсификацията в колона 110 е разликата между капиталовите изисквания, изчислени поотделно за всеки клас операционен риск (например в състояние на „перфектна зависимост“), и изискването за диверсифициране на собствените средства, изчислено при отчитане на корелациите и зависимостите (т.е. ако се допусне по-малка от „перфектна зависимост“ между класовете риск). Ситуация на „перфектна зависимост“ настъпва в „случай на неизпълнение“, т.е. когато институцията не използва изрични корелационни структури между класовете риск, поради което капиталът по усъвършенствания подход за измерване